**Ministru kabineta noteikumu** **„Noteikumi par darbības programmas „Uzņēmējdarbība un inovācijas" papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Lai sniegtu nozīmīgu ieguldījumu Latvijas tautsaimniecības mērķa nozarēs, veicinātu augstas pievienotās vērtības produktu ražošanu un pakalpojumu sniegšanu, sekmētu jaunu darba vietu izveidi un veicinātu Latvijas zinātniskā potenciāla izmantošanu, ir nepieciešams uzsākt 2.1.2.4.aktivitātes „Augstas pievienotās vērtības investīcijas” otrās kārtas īstenošanu.  Latvijas komersanti pašreiz ir sasnieguši augstus eksporta radītājus, kam ir bijusi būtiska ietekme uz tautsaimniecības kopējo izaugsmi. Vienlaikus saistībā ar piedzīvoto recesiju no 2008.-2010.gadam ir ļoti mazs tādu komersantu skaits, kas ir veikuši investīcijas savas turpmākās attīstības nodrošināšanai. Ņemot vērā iepriekš minēto, ir nepieciešams sniegt komersantiem atbalstu to pašreizējo jaudu palielināšanai vai jaunas komercdarbības uzsākšanai, piešķirot finansējumu ieguldījumiem pamatlīdzekļos.  Papildus sniegtais atbalsts 2.1.2.4.aktivitātes „Augstas pievienotās vērtības investīcijas” otrās kārtas ietvaros būs nozīmīgs mehānisms, lai piesaistītu ārvalstu tiešās investīcijas, kas ir nepieciešamas turpmākās izaugsmes nodrošināšanai. 2.1.2.4.aktivitāte „Augstas pievienotās vērtības investīcijas” ir iekļauta Ārvalstu tiešo investīciju piesaistes stratēģijas 2011.-2015.gadam projektā, un tā ir prezentēta Ārvalstu investoru padomei. Līdz ar to būtiski ir pēc iespējas ātrāk apstiprināt 2.1.2.4.aktivitātes „Augstas pievienotās vērtības investīcijas” otrās kārtas nosacījumus Ministru kabinetā, lai potenciālie investori varētu uzsākt plānošanas procesu par investīciju veikšanu Latvijā.  2.1.2.4.aktivitāti „Augstas pievienotās vērtības investīcijas” ir nepieciešams izveidot šī gada laikā, ņemot vērā, ka projektu īstenošanai ir paredzēti trīs gadi un Eiropas Savienības struktūrfondu 2007.-2013.gada plānošanas periods tuvojas noslēgumam.  Secinājumi, kas izriet no 2.1.2.4.aktivitātes „Augstas pievienotās vērtības investīcijas” pirmās kārtas ir:   1. pēc projektu iesniegumu apstiprināšanas daudziem projektiem ir grūtības piesaistīt finansējumu un projektu īstenošana tiek pārtraukta; 2. projekti tika iesniegti 4 reizes vairāk kā pieejamais finansējums.   Ņemot vērā augstāk minēto, Ekonomikas ministrija ierosina:   1. noteikt projekta minimālo attiecināmo izmaksu apjomu 3 000 000 lati; 2. noteikt, ka projekta iesniedzējam kopā ar projekta iesniegumu ir jāiesniedz kredītiestādes garantijas vēstule par līguma par projekta īstenošanu nosacījumu izpildi. Minētais nosacījums ir ietverts, lai nodrošinātu projekta iesniedzēja augstāku gatavību īstenot projektu un veicinātu, ka projekta iesniedzējs būtu apzinājis nepieciešamās darbības un to termiņus, lai sasniegtu vajadzīgo rezultātu. Tas vairākos gadījumos ļautu īstenot kvalitatīvus projektus, kur galvenais grūtību iemesls projekta realizēšanai ir bijis pietiekami detalizētas plānošanas trūkums; 3. noteikt, ka valsts aģentūra „Latvijas Investīciju un attīstības aģentūra” ir pienākums obligāti lauzt līgumu ar finansējuma saņēmēju šādos gadījumos:    1. ja projekta iesniegumam ir pievienots pirkuma līgums ar nogaidu tiesību, bet sešu mēnešu laikā no dienas, kad noslēgts līgums par projekta īstenošanu, finansējuma saņēmējs nav realizējis pirkuma līgumu ar nogaidu tiesību un iesniedzis sadarbības iestādē zemesgrāmatā reģistrētus īpašumtiesības apliecinošus dokumentus (kopijas) par īpašumu, kurā veic ilgtermiņa ieguldījumus;    2. ja sešu mēnešu laikā no dienas, kad noslēgts līgums par projekta īstenošanu, finansējuma saņēmējs nav noslēdzis līgumus ar piegādātājiem par summu, ne mazāku kā 75 % no projektā paredzētajām jaunu iekārtu (un aprīkojuma) iegādes izmaksām;    3. ja 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts starpposma maksājuma pieprasījums vismaz par 35 % no līgumā par projekta īstenošanu norādītā kopējā publiskā finansējuma apmēra;    4. ja 12 mēnešu laikā no dienas, kad noslēgts līgums par projekta īstenošanu, finansējuma saņēmējs nav noslēdzis līgumus ar piegādātājiem par visu summu no projektā paredzētajām jaunu iekārtu (un aprīkojuma) iegādes izmaksām un ēku un būvju būvniecības, rekonstrukcijas un renovācijas izmaksām;    5. ja projekta iesniegumā ir paredzētas ēku un būvju būvniecības, rekonstrukcijas un renovācijas izmaksas, bet 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegta būvvaldes apstiprināta būvatļauja nepieciešamo ēku un būvju būvniecības, rekonstrukcijas un renovācijas darbu veikšanai.   4. vērtēt projekta ilgtspēju balstoties uz projekta ietvaros ražotā produkta vai sniegtā pakalpojuma aizsardzības līmeni, projekta iesniedzēja zinātnisko kapacitāti un sadarbību ar vietējiem komersantiem un citām nozares institūcijām.  2.1.2.4.aktivitātes „Augstas pievienotās vērtības investīcijas” otrās kārtas projektu iesniegumu vērtēšanas kritēriji ir saskaņoti 2011.gada 16.jūnija Eiropas Savienības fondu uzraudzības komitejas sēdē un ir iestrādāti šajos noteikumos.  2.1.2.4.aktivitātes „Augstas pievienotās vērtības investīcijas” īstenošanu jau reglamentē Ministru kabineta 2009.gada 24.februāra noteikumi Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitāti „Augstas pievienotās vērtības investīcijas””. Par cik grozījumi ir nepieciešami vairāk kā 30% no minēto noteikumu normām, ir izstrādāti jauni noteikumi, kuri reglamentēs aktivitātes otro un turpmākās kārtas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka kārtību, kādā īsteno darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” (turpmāk – 2.1.2.4.aktivitāte) otro un turpmākās projektu iesniegumu atlases kārtas, prasības projekta iesnieguma iesniedzējam, projekta iesnieguma vērtēšanas kritērijus, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.  Noteikumu projektā 2.1.2.4.aktivitātes mērķis ir stimulēt vietējos komersantus ieguldīt zināšanu vai tehnoloģiju intensīvajos projektos, kā arī piesaistīt ārvalstu investīcijas jomās ar augstu pievienoto vērtību, tādējādi veicinot jaunāko tehnoloģiju pārnesi no ārvalstīm.  2.1.2.4.aktivitātes ietvaros īstenotos projektus līdzfinansē no Eiropas Reģionālās attīstības fonda (turpmāk – ERAF) līdzekļiem. Kopējais 2.1.2.4.aktivitātes otrās atlases kārtas ietvaros pieejamais ERAF līdzfinansējums ir 13 086 882 lati. Papildus aktivitātei ir paredzēts attiecināmo virssaistību finansējums 13 086 882 latu apmērā.  2.1.2.4.aktivitātes otro projektu iesniegumu atlases kārtu īsteno atklātas projektu iesniegumu atlases veidā par visu pieejamo finansējumu.  Projekta iesniedzējs var būt Latvijā reģistrēts komersants.  Projekta minimālais ERAF līdzfinansējuma apmērs nav ierobežots, maksimālais apmērs – 3 000 000 latu.  Projekta īstenošanai pieejamais maksimālais ERAF līdzfinansējuma apmērs no kopējām projekta attiecināmajām izmaksām ir 35 %.  Finansējuma saņēmējam, lai veicinātu Eiropas Savienības fondu līdzfinansēto projektu publicitāti, ir jānodrošina aktuālās informācijas izvietošanu finansējuma saņēmēja tīmekļa vietnē (ja tāda ir) ne retāk kā trīs mēnešus, lai atspoguļotu sasniegto progresu ar Eiropas Savienības fondu atbalstu. |
| 5. | Projekta izstrādē iesaistītās institūcijas | Ekonomikas ministrija, v/a „Latvijas Investīciju un attīstības aģentūra”, Latvijas Darba devēju konfederācija, Latvijas Tirdzniecības un rūpniecības kamera, Latvijas Lielo pilsētu asociācija, Mašīnbūves un Metālapstrādes Rūpniecības asociācija, Latvijas Ķīmijas un farmācijas uzņēmumu asociācija, Latvijas Pārtikas uzņēmumu federācija, Latvijas Elektrotehnikas un elektronikas rūpniecības asociācija, Latvijas Viesnīcu un restorānu asociācija Latvijas Informācijas un komunikācijas tehnoloģiju asociācija. |
| 6. | Iemesli, kādēļ netika nodrošināta sabiedrības līdzdalība | Tiesību akta projekta projektu iesniegumu vērtēšanas kritēriji ir saskaņoti ar nozaru asociācijām 2011.gada 16.jūnija Eiropas Savienības fondu uzraudzības komitejas sēdē. Tiesību akta projekts 2011.gada 15.jūlijā tika nosūtīts nozaru asociācijām komentāru sniegšanai, pēc kā tika organizēta kopīga tikšanās Ekonomikas ministrijā 29.jūlijā, kur tika diskutēts par nozares asociāciju sniegtajiem komentāriem. Tiesību akta projekts tā izstrādes laikā ir ievietots publiskai apspriešanai Ekonomikas ministrijas mājas lapā. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | 2.1.2.4.aktivitātes mērķgrupa ir komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Sagatavotais tiesību akta projekts līdzfinansēs vismaz 37 000 000 vērtas investīcijas komercdarbības attīstībai. |
| 4. | Tiesiskā regulējuma nefinansiālā ietekme | 2.1.2.4.aktivitātes rezultātā tiks veicināta nozīmīgu ieguldījumu veikšana Latvijas tautsaimniecības mērķa nozarēs, augstas pievienotās vērtības produktu ražošanu un pakalpojumu sniegšanu, sekmēta jaunu darba vietu izveide un veicināta Latvijas zinātniskā potenciāla izmantošana. Tai skaitā 2.1.2.4.aktivitāte ir paredzēta kā nozīmīgs mehānisms ārvalstu tiešo piesaistīšanā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2011.** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Darbības programmas „Uzņēmējdarbība un inovācijas” 2.1.2.4.aktivitātes „Augstas pievienotās vērtības investīcijas” projektu iesniegumu atlases otrajai kārtā pieejamais finansējums ir 13 086 882 lati.  Noteikumu projekts paredz uzņemties virssaistības 13 086 882 latu apmērā, kas sastāda 100% no pieejamā finansējuma otrajai kārtai.  Virssaistības šai gadījumā nozīmē atļauju apstiprināt projektus un noslēgt līgumus par lielāku summu, nekā projektu iesniegumu atlases kārtai noteiktais finansējums. Projektu īstenošanas laikā daļa no projektiem netiek pabeigti, vai arī to izmaksas ir mazākas nekā sākotnēji plānots, līdz ar to uzņemtās virssaistības faktiski izmaksātas netiek.  Piemēram, pašlaik, kad vēl joprojām turpinās 2.1.2.4.aktivitātes pirmās kārtas īstenošana pārtraukti ir projekti par 19% no apstiprinātā finansējuma. Papildus 2.3.2.2. „Atbalsts ieguldījumiem mikro, maziem un vidējiem komersantiem  īpaši atbalstāmajās teritorijās” aktivitātes ietvaros pārtraukti ir projekti par 44% no apstiprinātā finansējuma. Savukārt no 2.1.2.2.2.apakšaktivitātes „Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā” pirmās kārtas pašlaik pārtraukti ir projekti par 32% no apstiprinātā finansējuma. Balstoties uz iepriekš minētajiem piemēriem, ir redzams, ka Eiropas Savienības fondu aktivitātēs ir daļa projektu, kas netiek realizēti, kas ir saistīti ar biznesa specifiku un ar to ietvertajiem riskiem.  Papildus ir iespējama opcija aizstāt valsts budžeta virssaistību finansējumu ar ERAF finansējuma vēlākā posmā, kad finansējums būtu pieejams no citām aktivitātēm.  Vienlaikus izmaksātās virssaistības tiks deklarētas Eiropas Komisijai, un līdzekļi 100% apjomā atgriezti valsts budžetā. Līdz ar to nav ietekmes uz valsts budžetu un izmantojot šādu pieeju un attiecinot aktivitātē virssaistības tiek panākts, ka efektīvi tiek apgūti Latvijai piešķirtie Eiropas Savienības struktūrfondu līdzekļi.  Gadījumā, ja visi 2.1.2.4.aktivitātes projektu iesniegumu atlases otrajā kārtā apstiprinātie projekti tiks sekmīgi īstenoti, tad ietekme uz 2011.gada budžetu nebūs, tā kā projektu īstenošana tiks uzsākta 2012.gadā. Ietekme uz 2012.gada budžetu 35% no piešķirto virssaistību apjoma (finansējuma saņēmējiem izmaksātie avansi un starpposma maksājuma pieprasījumi). Savukārt 2013.gadā ietekme uz valsts budžetu būs 35% no piešķirto virssaistību apjoma, 2014.gadā 10% no piešķirto virssaistību apjoma un 2015.gadā 20% no piešķirto virssaistību apjoma. Projektu īstenošana tiks uzsākta 2012.gada sākumā un tiks pabeigti ne vēlāk kā pēc 36 mēnešiem. Lielākā daļa no izmaksām ir plānota projektu beigās, kad ir paredzēts, ka tiks iesniegti maksājuma pieprasījumi gan par avansu, gan par atlikušajām izmaksām.  Ja virssaistības būs nepieciešams izmaksāt, tad izmaksa tiks veikta no Ekonomikas ministrijas budžeta apakšprogrammas „Eiropas Reģionālās attīstības fonda (ERAF) projektu (2007-2013) īstenošana” (62.06.00). Kā liecina 2010.gada un 2011.gada pieredze, šajā budžeta apakšprogrammā veidojās līdzekļu pārpalikums, jo ne visi projekti, kuriem ir ieplānoti budžeta līdzekļi, tiek īstenoti. Visbeidzot, ja būs tāda nepieciešamība, tad atlikušos finanšu līdzekļus ir plānots pieprasīt no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Virssaistības tiks deklarētas Eiropas Komisijai pēc attiecināmo izdevumu rašanās. | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Jāveic sekojoši grozījumi:  Darbības programmas „Uzņēmējdarbība un inovācijas” papildinājumā jāprecizē 2.1.2.4.aktivitātes otrai kārtai minimālais kopējo attiecināmo izmaksu apjoms un maksimālais publiskā finansējuma apjoms;  Ministru kabineta 2008.gada 26.februāra noteikumos Nr.129 „Noteikumi par darbības programmas „Uzņēmējdarbība un inovācijas” papildinājuma 2.1.2.1.2.apakšaktivitāti „Tehnoloģiju pārneses kontaktpunkti”” jāprecizē apakšaktivitātei pieejamais finansējums;  Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4. aktivitāti „Augstas pievienotās vērtības investīcijas””:   1. jānosaka, ka minētie noteikumi attiecās uz projektu iesniegumu atlases pirmo kārtu – jāprecizē nosaukums; 2. jāprecizē pirmajā kārtā rezervētais finansējums; 3. jāsvītro atsauces uz turpmāko projektu iesniegumu atlases kārtu organizēšanu. |
| 2. Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:   * Padomes 2006.gada 11.jūlija Regula (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999; * Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula); * Padomes 2002.gada 25.jūnija Regula (EK, EURATOM) Nr.1605/2002 par Finanšu regulu, ko piemēro Eiropas Kopienu vispārējam budžetam; * Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:  Padomes 2006.gada 11.jūlija Regula (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Padomes Regula Nr.1083/2006);  Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008);  Padomes 2002.gada 25.jūnija Regula (EK, EURATOM) Nr.1605/2002 par Finanšu regulu, ko piemēro Eiropas Kopienu vispārējam budžetam (turpmāk – Padomes Regula Nr.1605/2002);  Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.800/2008 3.panta 1.punkts* | *Noteikumu projekta 2. punkts* | *ieviesta pilnībā* | *neparedz stingrākas prasības* |
| *Padomes Regulas Nr.1083/2006 93.panta*  *1. punkts* | *Noteikumu projekta 7.1.1. un 7.2.8.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.pielikums;* | *Noteikumu projekta 9. punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 2.panta 8.punkts;* | *Noteikumu projekta 10. punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.pielikuma 3.panta 3.punkts* | *noteikumu projekta 11.punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 7.punkta a) apakšpunkts un 7.punkta pēdējā rindkopa;*  *Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai – 10.punkts, 11.punkts un 12.punkts;*  *Komisijas regulas Nr.800/2008 1.pielikuma 2.pants* | *noteikumu projekta 14.4 apakšpunkts un 1.pielikuma 7.1.3.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 6.punkta a)apakšpunkts* | *noteikumu projekta 14.7. apakšpunkts un 1.pielikuma 7.1.13.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 12.panta 1.punkts;* | *noteikumu projekta 16. punkts* | *ieviesta pilnībā* | *neparedz stingrākas prasības* |
| *Komisijas Regulas 800/2008 12.panta 2.punkts;*  *13.panta 2.punkts;* | *noteikumu projekta 17. punkts un 1.pielikuma 7.1.9., 7.1.10. un 7.1.11.apakšpunkts* | *ieviesta pilnībā* | *Noteikumu projekta 17.1. apakšpunkts aizliedz pārvietot iekārtas, jo pretējā gadījumā nav iespējams veikt projekta fizisko kontroli.* |
| *Komisijas Regulas 800/2008 13.panta 7.punkta 3.paragrāfs* | *noteikumu projekta 19.10.apakšpunkts* | *ieviesta pilnībā* | *Lai noteiktu lietotas iekārtas tirgus cenu, ir jāveic iekārtas ekspertīze. Papildus tam ir jāsaņem apliecinājums no pārdevēja, ka tas iekārtas iegādei nav saņēmis atbalstu. Tāpēc arī mazajiem un vidējiem komersantiem ir atļauts iegādāties tikai jaunas iekārtas.* |
| *Padomes Regulas Nr.1605/2002 27.pants* | *noteikumu projekta 22. punkts* | *ieviesta pilnībā* | *neparedz stingrākas prasības* |
| *Padomes Regulas Nr.1605/2002 27.pants* | *noteikumu projekta 23. punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 13.panta 3.punkts un 13.panta 4.punkts;* | *Noteikumu projekta 23. punkts* | *ieviesta pilnībā* | *Maksimālā finansējuma intensitāte ir noteikta 35%, lai palielinātu komersantu līdzdalību projektā.* |
| *Komisijas Regulas Nr.800/2008 13.panta 6.punkts;* | *Noteikumu projekta 26. punkts un 1.pielikuma 7.3.3.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 8.panta 2.punkts un 3.punkts* | *noteikumu projekta 27.punkts un 1.pielikuma 2.7.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 7.panta 5.punkts a)apakšpunkts.* | *Noteikumu projekta 29.2. punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 7.panta 1.punkts, 2.punkts, 3.punkts un 5.punkta a) apakšpunkts* | *noteikumu projekta 28. un 29.punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 3.punkts* | *noteikumu projekta 55.4.apakšpunkts* | *ieviesta pilnībā* | *Papildus Komisijas regulas 800/2008 1.panta 3.punktā noteiktajā neatbalstāmajām nozarēm, ir noteiktas sekojošas neatbalstāmās nozares:*   1. *vairumtirdzniecība un mazumtirdzniecība;* 2. *finanšu starpniecība;* 3. *komercpakalpojumi;* 4. *azartspēles un derības;* 5. *alus un alkoholisko dzērienu ražošana;* 6. *tabakas izstrādājumu ražošana;* 7. *elektroenerģija, gāzes apgāde, siltumapgāde un gaisa kondicionēšana., un elektroenerģijas, tvaiku, biodegvielas vai biogāzes iegūšana no atkritumiem;* 8. *ieroču un munīcijas ražošana;* 9. *transporta nozarē netiek segti izdevumi transportlīdzekļu (kustamu aktīvu) iegādei.* |
| *Komisijas Regulas Nr.800/2008 1.panta 3.punkts* | *noteikumu projekta 70.punkts un 3.pielikums* | *ieviesta pilnībā* | *Papildus Komisijas regulas 800/2008 1.panta 3.punktā noteiktajā neatbalstāmajām nozarēm, ir noteiktas sekojošas neatbalstāmās nozares:*   1. *vairumtirdzniecība un mazumtirdzniecība;* 2. *finanšu starpniecība;* 3. *komercpakalpojumi;* 4. *azartspēles un derības;* 5. *alus un alkoholisko dzērienu ražošana;* 6. *tabakas izstrādājumu ražošana;* 7. *elektroenerģija, gāzes apgāde, siltumapgāde un gaisa kondicionēšana., un elektroenerģijas, tvaiku, biodegvielas vai biogāzes iegūšana no atkritumiem;* 8. *ieroču un munīcijas ražošana;* 9. *transporta nozarē netiek segti izdevumi transportlīdzekļu (kustamu aktīvu) iegādei.* |
| *Komisijas Regulas Nr.800/2008 8.panta 2.punkts un 3.punkts* | *noteikumu projekta 71.1.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 8.panta 2.punkts* | *noteikumu projekta 71.2.apakšpunkts un 1.pielikuma 7.3.4.apakšpunkts* | *ieviesta pilnībā* | *neparedz stingrākas prasības* |
| *Padomes Regulas 1083/2006 78.panta 2.punkts* | *noteikumu projekta 79.punkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.pielikuma 3.panta 3.punkts* | *noteikumu projekta 1.pielikuma 1.1.9.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008* 2.panta 18., 19. un 20.punkts | *noteikumu projekta 1.pielikuma 5.1.apakšpunkts* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu reģionālo valsts atbalstu, kā arī piešķirtu struktūrfondu līdzfinansējumu, dalībvalstij ir obligāti jāpiemēro:  Padomes Regula Nr.1083/2006;  Komisijas Regula Nr.800/2008;  Padomes Regula Nr.1605/2002. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo Noteikumu projekts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK. Par atbalsta programmu saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darba dienu laikā pēc Ministru kabineta noteikumu spēkā stāšanās. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Tiesību akta projekta projektu iesniegumu vērtēšanas kritēriji ir saskaņoti ar uzņēmējus pārstāvošām asociācijām 2011.gada 15.jūnija Eiropas Reģionālā attīstības fonda apakškomitejā. Tiesību akta projekts 2011.gada 15.jūlijā tika nosūtīts nozaru asociācijām komentāru sniegšanai, pēc kā tika organizēta kopīga tikšanās Ekonomikas ministrijā 29.jūlijā, kur tika diskutēts par nozares asociāciju sniegtajiem komentāriem. Tiesību akta projekts tā izstrādes laikā ir ievietots publiskai apspriešanai Ekonomikas ministrijas mājas lapā. |
| 2. | Sabiedrības līdzdalība projekta izstrādē | Tiesību akta projekta projektu iesniegumu vērtēšanas kritēriji ir saskaņoti ar uzņēmējus pārstāvošām asociācijām 2011.gada 15.jūnija Eiropas Reģionālā attīstības fonda apakškomitejā. Tiesību akta projekts 2011.gada 15.jūlijā tika nosūtīts nozaru asociācijām komentāru sniegšanai, pēc kā tika organizēta kopīga tikšanās Ekonomikas ministrijā 29.jūlijā, kur tika diskutēts par nozares asociāciju sniegtajiem komentāriem. Tiesību akta projekts tā izstrādes laikā ir ievietots publiskai apspriešanai Ekonomikas ministrijas mājas lapā. |
| 3. | Sabiedrības līdzdalības rezultāti | Tiesību akta projekta projektu iesniegumu vērtēšanas kritēriji ir saskaņoti ar uzņēmējus pārstāvošām asociācijām 2011.gada 15.jūnija Eiropas Reģionālā attīstības fonda apakškomitejā. Tiesību akta projekts 2011.gada 15.jūlijā tika nosūtīts nozaru asociācijām komentāru sniegšanai, pēc kā tika organizēta kopīga tikšanās Ekonomikas ministrijā 29.jūlijā, kur tika diskutēts par nozares asociāciju sniegtajiem komentāriem. Tiesību akta projekts tā izstrādes laikā ir ievietots publiskai apspriešanai Ekonomikas ministrijas mājas lapā. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Ekonomikas ministrs A.Kampars

Vīza: valsts sekretārs J.Pūce

2011.10.13. 15:00

Māris Krūmiņš

67013082, [maris.krumins@em.gov.lv](mailto:maris.krumins@em.gov.lv)